title: Rozhodnutie Komisie (EÚ) 2016/1756 z 28. septembra 2016, ktorým sa určuje pozícia Európskej únie k rozhodnutiu riadiacich orgánov podľa Dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení týkajúcemu sa revízie špecifikácií pre displeje uvedených v prílohe C k dohode (Text s významom pre EHP)

text:
                  1.10.2016

                  SK

                  Úradný vestník Európskej únie

                  L 268/90

            ROZHODNUTIE KOMISIE (EÚ) 2016/1756
      z 28. septembra 2016,
      ktorým sa určuje pozícia Európskej únie k rozhodnutiu riadiacich orgánov podľa Dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení týkajúcemu sa revízie špecifikácií pre displeje uvedených v prílohe C k dohode
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na rozhodnutie Rady 2013/107/EÚ z 13. novembra 2012 o podpise a uzavretí Dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení (1), a najmä na jeho článok 4,
      keďže:

                  (1)

                  Dohoda umožňuje Európskej komisii, aby spolu s Agentúrou Spojených štátov na ochranu životného prostredia vypracúvala a pravidelne revidovala spoločné špecifikácie pre kancelárske zariadenia, a tak menila prílohu C k dohode.

                  (2)

                  Komisia určuje pozíciu, ktorú má Európska únia prijať k zmene špecifikácií.

                  (3)

                  V opatreniach, ktoré sa stanovujú v tomto rozhodnutí, sa berie do úvahy stanovisko Výboru Európskej únie pre Energy Star v zmysle článku 8 nariadenia Európskeho parlamentu a Rady (ES) č. 106/2008 (2).

                  (4)

                  Špecifikácie pre displeje uvedené v časti I prílohy C by sa mali zrušiť a nahradiť špecifikáciami pripojenými k tomuto rozhodnutiu,

            PRIJALA TOTO ROZHODNUTIE:
      Jediný článok
      Podľa Dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení prijímajú rozhodnutie o revízii špecifikácií stanovených v prílohe C k uvedenej dohode riadiace orgány. Pozícia, ktorú má Európska únia prijať k tomuto rozhodnutiu o špecifikáciách pre displeje v prílohe C k dohode, sa zakladá na pripojenom návrhu rozhodnutia.

         Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         V Bruseli 28. septembra 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 63, 6.3.2013, s. 5.

         (2)  Nariadenie Európskeho parlamentu a Rady (ES) č. 106/2008 z 15. januára 2008 o programe Spoločenstva na označovanie energetickej účinnosti kancelárskych zariadení (Ú. v. EÚ L 39, 13.2.2008, s. 1).

         PRÍLOHA I

            NÁVRH ROZHODNUTIA
            z …
            riadiacich orgánov podľa Dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení týkajúceho sa revízie špecifikácií pre displeje uvedených v prílohe C k dohode
            RIADIACE ORGÁNY,
            so zreteľom na Dohodu medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení, a najmä na jej článok XII,
            keďže špecifikácie pre „displeje“ by sa mali revidovať,
            ROZHODLI TAKTO:
            Časť I „Displeje“, ktorá je súčasťou prílohy C k Dohode medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení, sa nahrádza časťou I „Displeje“ uvedenou ďalej.
            Toto rozhodnutie nadobúda účinnosť dvadsiatym dňom po jeho uverejnení. Toto rozhodnutie, vyhotovené dvojmo, podpisujú spolupredsedovia.

               Podpísané vo Washingtone DC […] […]

                     v mene Agentúry Spojených štátov na ochranu životného prostredia

               Podpísané v Bruseli […] […]

                     v mene Európskej únie

         PRÍLOHA II

            PRÍLOHA C

               ČASŤ II K DOHODE

            I.   ŠPECIFIKÁCIE DISPLEJOV (Verzia 7.0)
            1.   Vymedzenie pojmov

                        A)

                        Typy výrobkov:
                        1.   Elektronický displej (displej): výrobok s obrazovkou a pridruženou elektronikou, uloženou často v jednom kryte, ktorého hlavnou funkciou je zobrazovanie vizuálnych informácii z 1. počítača, pracovnej stanice alebo servera prostredníctvom jedného alebo viacerých vstupov (napr. VGA, DVI, HDMI, DisplayPort, IEEE 1394, USB), 2. externého zariadenia na ukladanie dát (napr. USB flash disk, pamäťová karta) alebo 3. sieťového pripojenia.
                        a)   Monitor: elektronický displej určený pre jednu osobu na zobrazovanie v administratívnom prostredí.
                        b)   Informačný displej: elektronický displej určený pre väčší počet osôb na zobrazovanie v inom ako kancelárskom prostredí, napríklad v obchodoch alebo obchodných domoch, reštauráciách, múzeách, hoteloch, vo vonkajších priestoroch, na letiskách, v konferenčných miestnostiach alebo v triedach. Na účely tejto špecifikácie sa displej považuje za informačný displej, ak spĺňa dve alebo viac z týchto kritérií:

                                    1.

                                    uhlopriečka obrazovky je väčšia ako 30 palcov;

                                    2.

                                    maximálny uvádzaný jas je väčší ako 400 kandel na meter štvorcový;

                                    3.

                                    hustota pixelov je najviac 5 000 pixelov na palec štvorcový alebo

                                    4.

                                    dodáva sa bez stojana.

                        B)

                        Prevádzkové režimy:
                        1.   Režim zapnutia: režim, v ktorom je displej aktivovaný a poskytuje hlavnú funkciu.
                        2.   Režim spánku: režim s nízkou spotrebou energie, v ktorom displej poskytuje jednu alebo viac ochranných funkcií, ktoré nie sú hlavné, alebo nepretržitých funkcií.

                           Poznámka: Režim spánku môže slúžiť na tieto funkcie: uľahčovať aktiváciu režimu zapnutia diaľkovým spínačom, dotykovej technológie, vnútorného snímača alebo časovača, poskytovať informácie alebo zobrazovať stav zariadenia na displeji vrátane hodín, podporovať funkcie na základe snímača alebo udržiavať prítomnosť siete.
                        3.   Režim vypnutia: režim, v ktorom je displej pripojený k zdroju energie, nezobrazuje žiadne vizuálne informácie a nie je možné ho prepnúť do žiadneho iného režimu jednotkou diaľkového ovládania, vnútorným signálom ani vonkajším signálom.

                           Poznámka: Tento režim displeja je možné ukončiť len priamym pôsobením používateľa na integrovaný vypínač alebo ovládanie. Niektoré výrobky nemusia mať režim vypnutia.

                        C)

                        Vizuálne vlastnosti:
                        1.   Okolité svetelné podmienky: kombinácia osvetlenia v prostredí v okolí displeja, napr. v obývačke alebo v kancelárii.
                        2.   Automatické riadenie jasu (ABC): samostatne konajúci mechanizmus, ktorý ovláda jas displeja v závislosti od okolitých svetelných podmienok.

                           Poznámka: Na riadenie jasu displeja musí byť zapnutá funkcia ABC.
                        3.   Farebná škála: rozsah farebnej škály sa uvedie ako percento farebného priestoru CIE LUV 1976 u′ v′ a vypočíta sa podľa bodu 5.18 Rozsah škály (Gamut Area) normy pre merania informačných displejov (Information Display Measurements Standard), verzie 1.03.

                           Poznámka: Nezapočítava sa žiadna podporná škála v neviditeľnom farebnom spektre. Veľkosť škály sa musí vyjadriť len ako percento rozsahu viditeľného farebného priestoru CIE LUV.
                        4.   Jas: fotometrická miera svietivosti svetelného toku vyžarovaného určitým smerom na jednotku plochy, vyjadrená v kandelách na meter štvorcový (cd/m2).
                        a)   Maximálny uvádzaný jas: displej môže dosiahnuť maximálny jas v režime zapnutia v štandardnom nastavení, ako to uvádza výrobca napríklad v príručke pre používateľa.
                        b)   Maximálny meraný jas: displej môže dosiahnuť maximálny meraný jas manuálnym nastavením ovládacích prvkov, ako napríklad svetlosti a kontrastu.
                        c)   Jas pri dodaní: jas displeja pri predvolenom štandardnom nastavení vo výrobnom podniku, ktoré zvolí výrobca na bežné domáce použitie alebo na príslušné trhové využitie.
                        5.   Natívne vertikálne rozlíšenie: Počet fyzických riadkov pozdĺž vertikálnej osi displeja v rámci viditeľnej plochy displeja.

                           Poznámka: Hodnota natívneho vertikálneho rozlíšenia displeja s rozlíšením obrazovky 1 920 × 1 080 (horizontálne × vertikálne) by bola 1 080.
                        6.   Plocha obrazovky: viditeľná plocha displeja určená na zobrazovanie.

                           Poznámka: Plocha obrazovky sa vypočíta vynásobením viditeľnej šírky obrazu a viditeľnej výšky obrazu. Pri zakrivených obrazovkách sa šírka a výška zmeria pozdĺž oblúka displeja.

                        D)

                        Ďalšie funkcie a vlastnosti:
                        1.   Mostíkové zapojenie: fyzické spojenie medzi dvomi radičmi rozbočovačov (napr. USB, FireWire).

                           Poznámka: Mostíkové zapojenia umožňujú rozšírenie portov zvyčajne na účely prenosu portov do vhodnejšej lokality alebo zvýšenia počtu dostupných portov.
                        2.   Úplné pripojenie na sieť: schopnosť displeja udržiavať spojenie so sieťou v režime spánku. Prítomnosť displeja, jeho sieťových služieb a jeho aplikácií sa udržiava, aj keď sú niektoré zložky displeja vypnuté. Displej môže zvoliť zmenu stavu napájania na základe sieťových údajov prijatých zo vzdialených sieťových zariadení, ale inak by mal zostať v režime spánku, ak nedostal od vzdialeného sieťového zariadenia požiadavku na služby.

                           Poznámka: Úplné pripojenie na sieť nie je obmedzené na konkrétny súbor protokolov. Označuje sa tiež ako funkcia „sieťového proxy“ a opisuje sa v norme Ecma-393.
                        3.   Snímač prítomnosti osôb: zariadenie, ktoré sa používa na zistenie prítomnosti človeka pred displejom alebo v jeho blízkosti.

                           Poznámka: Snímač prítomnosti osôb sa obyčajne používa na prepnutie displeja medzi režimom zapnutia a režimom spánku.
                        4.   Dotyková technológia: umožňuje používateľovi pôsobiť na výrobok dotýkaním sa plôch na obrazovke displeja.
                        5.   Zásuvný modul: modulárne zásuvné zariadenie, ktoré poskytuje jednu alebo viac nasledujúcich funkcií bez výslovného účelu poskytovania všeobecnej výpočtovej funkcie:

                                    a)

                                    zobrazuje obrazy, zrkadlí vzdialený obsah prenášaný prostredníctvom streamingu, alebo inak zobrazuje na obrazovke obsah z miestnych alebo vzdialených zdrojov; alebo

                                    b)

                                    spracúva dotykové signály.

                           Poznámka: Moduly, ktoré poskytujú akékoľvek iné doplňujúce možnosti vstupu, sa nepovažujú za zásuvné moduly na účely tejto špecifikácie.

                        E)

                        Skupina výrobkov: skupina modelov výrobku, ktoré 1. vyrába rovnaký výrobca, 2. majú rovnakú plochu obrazovky, rozlíšenie a maximálny uvádzaný jas a 3. majú spoločný základný dizajn obrazovky. Modely v rámci skupiny výrobkov sa môžu navzájom líšiť podľa jednej alebo viacerých charakteristík alebo vlastností. Prijateľné variácie v rámci skupiny výrobkov v prípade displejov zahŕňajú:

                                    1.

                                    vonkajší kryt;

                                    2.

                                    počet a druhy rozhraní;

                                    3.

                                    počet a druhy údajov, sietí alebo periférnych portov a

                                    4.

                                    kapacitu spracovania a pamäte.

                        F)

                        Reprezentatívny model: konfigurácia výrobku, ktorá sa skúša pri overovaní súladu s požiadavkami ENERGY STAR a ktorá má byť umiestnená na trh s označením ENERGY STAR.

                        G)

                        Zdroj energie
                        1.   Vonkajší zdroj napájania: vonkajší napájací obvod, ktorý sa používa na premenu elektrického prúdu v domácnosti na jednosmerný prúd alebo striedavý prúd s nízkym napätím na prevádzku spotrebného výrobku.
                        2.   Štandardný jednosmerný prúd: spôsob prenosu jednosmerného prúdu vymedzený známou technologickou normou, ktorá umožňuje okamžitú interoperabilitu.

                           Poznámka: Bežnými príkladmi sú USB a technológia Power-over-Ethernet. Štandardný jednosmerný prúd zvyčajne zahŕňa prenos elektrickej energie aj komunikácií tým istým káblom, ale podobne ako pri štandardnom jednosmernom prúde s napätím 380 V sa to nevyžaduje.

                  2.   Rozsah pôsobnosti

            2.1.   Zahrnuté výrobky
            2.1.1.   Podľa požiadaviek ENERGY STAR sa môžu posudzovať výrobky, ktoré spĺňajú vymedzenie displeja uvedené v tomto dokumente a sú napájané striedavým prúdom priamo zo siete, vonkajším zdrojom napájania alebo štandardným jednosmerným prúdom, okrem výrobkov uvedených v bode 2.2. Medzi typické výrobky, ktoré by sa mohli posudzovať podľa požiadaviek tejto špecifikácie, patria:

                        i)

                        monitory;

                        ii)

                        monitory s funkciou zapnutia klávesnice, videa a myši;

                        iii)

                        informačné displeje a

                        iv)

                        informačné displeje a monitory so zásuvnými modulmi.

                  2.2.   Vylúčené výrobky
            2.2.1.   Podľa požiadaviek tejto špecifikácie sa neposudzujú výrobky, na ktoré sa vzťahujú iné špecifikácie výrobkov ENERGY STAR vrátane televízorov a počítačov (zariadenia typu tenký klient, počítače typu Slate/tablety, prenosné počítače typu všetko v jednom, integrované stolové počítače). Aktuálny zoznam platných špecifikácií sa nachádza na adrese http://www.eu-energystar.org/specifications.htm.
            2.2.2.   Podľa požiadaviek tejto špecifikácie sa neposudzujú tieto výrobky:

                        i)

                        výrobky so zabudovaným televíznym tunerom;

                        ii)

                        displeje so zabudovanými alebo vymeniteľnými batériami určenými na podporu hlavnej prevádzky bez siete striedavého prúdu alebo vonkajšieho jednosmerného napájania alebo na podporu mobility zariadenia (napr. elektronické čítačky, batériami napájané digitálne fotorámčeky) a

                        iii)

                        výrobky, ktoré musia spĺňať predpisy EÚ pre zdravotnícke prístroje, ktorými sa zakazuje schopnosť správy napájania a/alebo ktoré nemajú stav napájania, ktorý by spĺňal vymedzenie režimu spánku.

                  3.   Kritériá overovania súladu

            3.1.   Platné číslice a zaokrúhľovanie
            3.1.1.   Všetky výpočty sa vykonávajú na základe priamo nameraných (nezaokrúhlených) hodnôt.
            3.1.2.   Ak nie je uvedené inak, súlad s požiadavkami špecifikácie sa hodnotí pomocou priamo nameraných alebo vypočítaných hodnôt bez akéhokoľvek zaokrúhľovania.
            3.1.3.   Priamo namerané alebo vypočítané hodnoty, ktoré sa vykazujú pre Európsku komisiu, sa zaokrúhľujú na najbližšiu platnú číslicu, ako je uvedené v príslušných požiadavkách špecifikácie.
            3.2.   Všeobecné požiadavky týkajúce sa monitorov a informačných displejov
            3.2.1.   Vonkajšie zdroje napájania: jednonapäťové a viacnapäťové vonkajšie zdroje napájania pri skúške podľa jednotnej skúšobnej metódy na meranie spotreby energie vonkajších zdrojov napájania, dodatok Z k hlave 10 Zbierky federálnych zákonov, časť 430, spĺňajú minimálne úroveň VI požiadaviek na výkonnosť v zmysle Medzinárodného protokolu označovania účinnosti.

                        i)

                        Jednonapäťové a viacnapäťové vonkajšie zdroje napájania majú označenie najmenej na úrovni VI.

                        ii)

                        Ďalšie informácie o protokole označovania sa nachádzajú na http://www.regulations.gov/#!documentDetail;D=EERE-2008-BT-STD-0005-0218.

                  3.2.2.   Správa napájania:

                        i)

                        Výrobky ponúkajú minimálne jednu funkciu správy napájania, ktorá je štandardne k dispozícii a ktorú je možné použiť na automatický prechod z režimu spánku do režimu zapnutia, buď pomocou pripojeného hostiteľského zariadenia alebo vnútorne (napr. štandardne zapnutou podporou signalizácie správy napájania displeja (DPMS) podľa normy VESA).

                        ii)

                        Výrobky, ktoré vytvárajú obsah na zobrazovanie z jedného alebo viacerých vnútorných zdrojov, majú snímač alebo časovač, ktorý je štandardne nastavený na automatické uvedenie do režimu spánku alebo režimu vypnutia.

                        iii)

                        Pri výrobkoch s vnútorným štandardným časom oneskorenia, po ktorom výrobok prejde z režimu zapnutia do režimu spánku alebo režimu vypnutia, sa musí toto oneskorenie uvádzať.

                        iv)

                        Monitory automaticky prechádzajú do režimu spánku alebo režimu vypnutia do 5 minút po odpojení od hostiteľského počítača.

                  3.2.3.   Informačné displeje majú podľa bodu 5.2.F v skúšobnej metóde ENERGY STAR skutočný účinník v režime zapnutia najmenej 0,7.
            3.3.   Energetické požiadavky týkajúce sa počítačových monitorov
            3.3.1.   Celková spotreba energie (TEC) v kWh sa vypočíta podľa Rovnica 1 na základe nameraných hodnôt.

               Rovnica 1

               Výpočet celkovej spotreby elektrickej energie

               ETEC
                = 8,76 × (0,35 × PON
                + 0,65 × PSLEEP
               )
            kde:

                        —

                        ETEC je výpočet celkovej spotreby energie v kWh,

                        —

                        PON je nameraný príkon v režime zapnutia vo wattoch,

                        —

                        PSLEEP je nameraný príkon v režime spánku vo wattoch a

                        —

                        výsledok sa na účely správy zaokrúhli na najbližšiu desatinu kWh.

                  3.3.2.   Najvyššia celková spotreba energie (ETEC_MAX) v kWh pre monitory sa vypočíta podľa Tabuľka 1.

               Tabuľka 1

               Výpočet najvyššej celkovej spotreby energie (ETEC_MAX) v kWh pre monitory

                        plocha (v štvorcových palcoch)

                        ETEC Max (kWh)
                        kde:Aviditeľná plocha obrazovky v štvorcových palcochrrozlíšenie obrazovky v megapixelochVýsledok sa na účely vykazovania zaokrúhli na najbližšiu desatinu kWh.

                        A < 130

                        (6,13 × r) + (0,06 × A) + 9

                        130 ≤ A < 150

                        (6,13 × r) + (0,69 × A) – 72,38

                        150 ≤ A < 180

                        (6,13 × r) + (0,21 × A) – 0,50

                        180 ≤ A < 200

                        (6,13 × r) + (0,05 × A) + 28

                        200 ≤ A < 230

                        (6,13 × r) + (0,03 × A) + 31,33

                        230 ≤ A < 280

                        (6,13 × r) + (0,2 × A) – 7

                        280 ≤ A < 300

                        (6,13 × r) + 49

                        300 ≤ A < 500

                        (6,13 × r) + (0,2 × A) – 11

                        A ≥ 500

                        (6,13 × r) + 89

                  3.3.3.   Pri všetkých monitoroch je vypočítaná celková spotreba energie (ETEC) v kWh menšia alebo najviac rovná výpočtu najvyššej celkovej spotreby energie (ETEC_MAX) s uplatniteľnými odchýlkami a úpravami (použitými najviac raz) podľa Rovnica 2.

               Rovnica 2

               Požiadavka celkovej spotreby energie pre monitory

               ETEC
                ≤ (ETEC_MAX
                + EEP
                + EABC
                + EN
                + EOS
                + ET
               ) × effAC_DC

            kde:

                        —

                        ETEC je celková spotreba energie v kWh vypočítaná podľa rovnice 1,

                        —

                        ETEC_MAX je požiadavka najvyššej celkovej spotreby energie v kWh vypočítaná podľa tabuľky 1,

                        —

                        EEP je odchýlka pre displej so zvýšeným výkonom v kWh podľa bodu 3.3.4,

                        —

                        EABC je odchýlka pre automatické riadenie jasu v kWh podľa rovnice 4,

                        —

                        EN je odchýlka pre úplné pripojenie na sieť v kWh podľa tabuľky 3,

                        —

                        EOS je odchýlka pre snímač prítomnosti osôb v kWh podľa tabuľky 4,

                        —

                        ET je odchýlka pre dotykovú technológiu v kWh podľa rovnice 5 a

                        —

                        effAC_DC je štandardná úprava pre straty pri zmene napätia zo striedavého na jednosmerné, ktoré vznikajú v zariadení, ktorým sa napája displej, a je 1,0 pre displeje napájané striedavým prúdom a 0,85 pre displeje so štandardným jednosmerným prúdom.

                  3.3.4.   Pri monitoroch, ktoré spĺňajú nižšie uvedené požiadavky na displej so zvýšeným výkonom, sa v Rovnica 2 použije len jedna z nasledujúcich odchýlok podľa Tabuľka 2:

                        i)

                        kontrastný pomer minimálne 60:1 meraný pri horizontálnom uhle pohľadu minimálne 85° od kolmice na plochej obrazovke a minimálne 83° od kolmice na zakrivenej obrazovke so sklom pokrývajúcim obrazovku alebo bez neho;

                        ii)

                        natívne rozlíšenie najmenej 2,3 megapixela (MP) a

                        iii)

                        farebná škála najmenej 32,9 % CIE LUV.

               Tabuľka 2

               Výpočet energetickej odchýlky pre displeje so zvýšeným výkonom

                        Kritériá farebnej škály

                        EEP (kWh)
                        kde:
                        ETEC_MAX je požiadavka najvyššej celkovej spotreby energie v kWh a
                        r je rozlíšenie obrazovky v megapixloch.

                        Podpora farebnej škály je najmenej 32,9 % CIE LUV.

                        Podpora farebnej škály je najmenej 38,4 % CIE LUV.

                        0,65 × (ETEC_MAX
                            – 6,13 × r)

               Poznámka: Podpora viac ako 99 % farebného priestoru sRGB v rámci daného modelu zodpovedá podpore 32,9 % CIE LUV a podpora viac ako 99 % Adobe RGB zodpovedá podpore 38,4 % CIE LUV.
            3.3.5.   Pri monitoroch so štandardne zapnutým automatickým riadením jasu (ABC) sa energetická odchýlka (EABC) vypočítaná podľa Rovnica 4 pridá k hodnote ETEC_MAX v Rovnica 2, ak zníženie príkonu v režime zapnutia (RABC) vypočítané podľa Rovnica 3 je najmenej 20 %.

               Rovnica 3

               Výpočet zníženia príkonu v režime zapnutia so štandardne zapnutou funkciou ABC

            kde:

                        —

                        RABC je percentuálne zníženie príkonu v režime zapnutia v dôsledku ABC,

                        —

                        P300 je príkon v režime zapnutia vo wattoch nameraný pri okolitom osvetlení na úrovni 300 luxov podľa bodu 6.4 skúšobnej metódy a

                        —

                        P12 je príkon v režime zapnutia vo wattoch nameraný pri okolitom osvetlení na úrovni 12 luxov podľa bodu 6.4 skúšobnej metódy.

               Rovnica 4

               Odchýlka energetickej spotreby pre monitory s automatickým riadením jasu (EABC)

               EABC
                = 0,05 × ETEC_MAX

            kde:

                        —

                        EABC je odchýlka energetickej spotreby pre automatické riadenie jasu v kWh a

                        —

                        ETEC_MAX je najvyššia celková spotreba energie v kWh podľa tabuľky 1.

                  3.3.6.   Pri výrobkoch s úplným pripojením na sieť potvrdeným podľa bodu 6.7 skúšobnej metódy ENERGY STAR sa uplatňuje odchýlka uvedená v tabuľke 3.

               Tabuľka 3

               Odchýlka energetickej spotreby pre monitory s úplným pripojením na sieť (EN)

            EN (kWh)
            2,9
            3.3.7.   Pri výrobkoch skúšaných s aktívnym snímačom prítomnosti osôb sa uplatňuje odchýlka uvedená v tabuľke 4.

               Tabuľka 4

               Odchýlka energetickej spotreby pre monitory s ďalšími funkciami (EOS)

                        Druh

                        Odchýlka (kWh)

                        snímač prítomnosti osôb
                        EOS

                        1,7

                  3.3.8.   Pri výrobkoch skúšaných s aktívnou dotykovou technológiou v režime zapnutia sa uplatňuje odchýlka podľa Rovnica 5.

               Rovnica 5

               Odchýlka energetickej spotreby pre monitory s dotykovou technológiou (ET)

               ET
                = 0,15 × ETEC_MAX

            kde:

                        —

                        ET je odchýlka energetickej spotreby pre dotykovú technológiu v kWh a

                        —

                        ETEC_MAX je najvyššia celková spotreba energie v kWh podľa tabuľky 1.

                  3.4.   Požiadavky v režime zapnutia pre informačné displeje
            3.4.1.   Maximálny príkon v režime zapnutia (PON_MAX) vo wattoch sa vypočíta podľa rovnice 6.

               Rovnica 6

               Výpočet maximálneho príkonu v režime zapnutia (PON_MAX) vo wattoch pre informačné displeje

               PON MAX
                = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6
            kde:

                        —

                        PON_MAX je maximálny príkon v režime zapnutia vo wattoch,

                        —

                        A je plocha obrazovky v palcoch štvorcových,

                        —

                         je maximálny meraný jas displeja v kandelách na štvorcový meter nameraný podľa bodu 6.2 skúšobnej metódy,

                        —

                        tanh je funkcia hyperbolický tangens a

                        —

                        výsledok sa na účely správy zaokrúhli na najbližšiu desatinu wattu.

               Rovnica 7

               Požiadavka príkonu v režime zapnutia pre informačné displeje

               PON
                ≤ PON_MAX
                + PABC

            kde:

                        —

                        PON je príkon v režime zapnutia vo wattoch nameraný podľa bodu 6.3 alebo 6.4 skúšobnej metódy;

                        —

                        PON_MAX je maximálny príkon v režime zapnutia vo wattoch podľa rovnice 6 a

                        —

                        PABC je odchýlka príkonu v režime zapnutia pre ABC vo wattoch podľa rovnice 8.

                  3.4.2.   Pri informačných displejoch so štandardne zapnutou funkciou ABC sa odchýlka príkonu (PABC) vypočítaná podľa Rovnica 8 pripočíta k PON_MAX vypočítanému podľa rovnice 6, ak zníženie príkonu v režime zapnutia (RABC) vypočítané podľa Rovnica 3 je najmenej 20 %.

               Rovnica 8

               Výpočet odchýlky príkonu v režime zapnutia pre informačné displeje so štandardne zapnutou funkciou ABC

               PABC
                = 0,05 × PON_MAX

            kde:

                        —

                        PABC je nameraná odchýlka príkonu v režime zapnutia pre ABC vo wattoch a

                        —

                        PON_MAX je požadovaný maximálny príkon v režime zapnutia vo wattoch.

                  3.5.   Požiadavky v režime spánku pre informačné displeje
            3.5.1.   Nameraný príkon v režime spánku (PSLEEP) vo wattoch nepresiahne súčet požiadavky na maximálny príkon v režime spánku (PSLEEP_MAX) a akýchkoľvek odchýlok (uplatnených najviac raz) podľa Rovnica 9.

               Rovnica 9

               Požiadavka príkonu v režime spánku pre informačné displeje

            kde:

                        —

                        PSLEEP je nameraný príkon v režime spánku vo wattoch,

                        —

                        PSLEEP_MAX je požadovaný maximálny príkon v režime spánku vo wattoch podľa tabuľky 5,

                        —

                        PN je odchýlka pre úplné pripojenie na sieť vo wattoch podľa tabuľky 6,

                        —

                        POS je odchýlka pre snímač prítomnosti osôb vo wattoch podľa tabuľky 7 a

                        —

                        PT je odchýlka pre dotykovú technológiu vo wattoch podľa tabuľky 7.

               Tabuľka 5

               Požiadavka maximálneho príkonu v režime spánku (PSLEEP_MAX) pre informačné displeje

            PSLEEP_MAX

            (W)
            0,5
            3.5.2.   Pri výrobkoch s úplným pripojením na sieť potvrdeným podľa bodu 6.7 skúšobnej metódy ENERGY STAR sa uplatňuje odchýlka uvedená v tabuľke 6.

               Tabuľka 6

               Odchýlka pre úplné pripojenie na sieť pre informačné displeje

            PN

            (W)
            3,0
            3.5.3.   Pri výrobkoch, ktoré sa skúšali s aktívnym snímačom prítomnosti osôb alebo aktívnou dotykovou technológiou v režime spánku sa uplatňujú odchýlky uvedené v Tabuľka 7.

               Tabuľka 7

               Odchýlka príkonu v režime spánku pre ďalšie funkcie informačných displejov

                        Typ

                        Veľkosť obrazovky
                        (palce)

                        Odchýlka (W)

                        Snímač prítomnosti osôb
                        POS

                        všetky

                        0,3

                        Dotyková funkcia
                        PT

                        (uplatňuje sa len pri informačných displejoch, ktorých obrazovka je väčšia ako 30 palcov)

                        ≤ 30

                        0,0

                        > 30

                        1,5

                  3.6.   Požiadavky v režime vypnutia pre všetky displeje
            3.6.1.   Výrobok nemusí mať režim vypnutia, aby bol spôsobilý na splnenie požiadaviek. Pri výrobkoch, ktoré nemajú režim vypnutia, je nameraný príkon v režime vypnutia (POFF) nižší alebo sa rovná požiadavke maximálneho príkonu v režime vypnutia (POFF_MAX) v tabuľke 8.

               Tabuľka 8

               Požiadavka maximálneho príkonu v režime vypnutia (POFF_MAX)

            POFF_MAX

            (W)
            0,5
            3.7.   Požiadavky na uvádzanie jasu
            3.7.1.   Maximálny uvádzaný jas a maximálny meraný jas sa uvádza pri všetkých výrobkoch. Jas pri dodaní sa uvádza pri všetkých výrobkoch okrem výrobkov so štandardne zapnutou funkciou ABC.
            4.   Požiadavky na skúšky

            4.1.   Skúšobné metódy
            4.1.1.   Na overenie súladu s požiadavkami označenia ENERGY STAR sa použijú skúšobné metódy uvedené v Tabuľka 9.

               Tabuľka 9

               Skúšobné metódy na overenie súladu s požiadavkami označenia ENERGY STAR

                        Typ výrobku

                        Skúšobná metóda

                        Všetky typy výrobkov a veľkosti obrazoviek

                        Skúšobná metóda ENERGY STAR na určenie energetickej spotreby displeja

                        Displeje so zvýšeným výkonom

                        Medzinárodný výbor pre metrológiu zobrazovania (ICDM) Norma pre merania informačných displejov – [International Committee for Display Metrology (ICDM) Information Display Measurements Standard] verzia 1.03

                        Displeje, pri ktorých sa uvádza úplné pripojenie na sieť

                        CEA-2037-A, Určenie spotreby televízneho prijímača, (Determination of Television Set Power Consumption)

                  4.2.   Počet zariadení požadovaných na skúšanie
            4.2.1.   Na skúšanie sa vyberie jedno zariadenie reprezentatívneho modelu podľa vymedzenia v bode 1.
            4.2.2.   Pokiaľ ide o overenie súladu pre skupinu výrobkov, za reprezentatívny model sa považuje tá konfigurácia výrobku, ktorá v jednotlivých kategóriách výrobkov v rámci skupiny výrobkov predstavuje najhorší prípad spotreby energie.
            5.   Používateľské rozhranie

            5.1.   Výrobcom sa odporúča, aby výrobky navrhovali v súlade s normou pre používateľské rozhranie IEEE P1621: Norma pre prvky používateľského rozhrania pre ovládanie spotreby elektronických zariadení používaných v kancelárskom a spotrebiteľskom prostredí (Standard for User Interface Elements in Power Control of Electronic Devices Employed in Office/Consumer Environments). Podrobné informácie sa nachádzajú na adrese http://energy.lbl.gov/controls/.
            6.   Dátum účinnosti

            6.1.   Dátum účinnosti: Verzia 7.0 špecifikácie ENERGY STAR pre displeje nadobúda účinnosť dňom nadobudnutia účinnosti dohody. Na splnenie požiadaviek označenia ENERGY STAR musí model výrobku spĺňať špecifikáciu ENERGY STAR účinnú ku dňu jeho výroby. Dátum výroby je špecifický pre každú jednotku a je to dátum, ku ktorému sa jednotka považuje za úplne zostavenú.
            6.2.   Budúce revízie špecifikácií: Európska komisia si vyhradzuje právo zmeniť tieto špecifikácie, ak technologické a/alebo trhové zmeny ovplyvnia ich užitočnosť pre spotrebiteľov, priemysel alebo životné prostredie. Podľa súčasnej politiky sa revízie špecifikácií pripravujú na základe diskusie zainteresovaných strán. V prípade revízie špecifikácií treba vziať na vedomie, že potvrdenie súladu s požiadavkami ENERGY STAR sa neudeľuje automaticky na obdobie životnosti modelu výrobku.
            7.   Úvahy týkajúce sa budúcich revízií

            7.1.   Obmedzenie príkonu jednosmerného prúdu v režime zapnutia: EPA a Európska komisia majú záujem zvážiť samostatnú požiadavku maximálneho príkonu v režime zapnutia pre výrobky, pri ktorých sa využíva štandardný jednosmerný prúd, kde nie je potrebný výpočet zmeny prúdu zo striedavého na jednosmerný. EPA a Európska komisia predpokladajú, že obľúbenosť týchto výrobkov s najnovšou normou USB na trhu porastie, a so záujmom očakávajú dodanie ďalších údajov o týchto výrobkoch z priameho skúšania s jednosmerným prúdom.

               KONEČNÁ SKÚŠOBNÁ METÓDA PRE DISPLEJE

               Revízia: september 2015

            1.   Prehľad

            Na overovanie súladu výrobkov s požiadavkami špecifikácie ENERGY STAR pre displeje sa používa táto skúšobná metóda.
            2.   Uplatniteľnosť

            Táto skúšobná metóda sa uplatňuje na všetky výrobky, ktoré sú oprávnené na overovanie súladu s požiadavkami stanovenými v špecifikácii výrobku ENERGY STAR pre displeje.
            3.   Vymedzenie pojmov

            Pokiaľ nie je uvedené inak, všetky pojmy používané v tomto dokumente sú v súlade s vymedzením pojmov uvedeným v špecifikácii ENERGY STAR pre displeje.
            A)   Hostiteľské zariadenie: zariadenie alebo prístroj, ktoré sa používajú ako zdroj obrazového/zvukového signálu na skúšanie displejov. Môže to byť počítač alebo akékoľvek iné zariadenie schopné poskytovať obrazový signál.
            4.   Skúšobná zostava

                        A)

                        Skúšobná zostava a prístrojové vybavenie: Pokiaľ v tomto dokumente nie je uvedené inak, skúšobná zostava a prístrojové vybavenie pre všetky časti tejto metódy musia byť v súlade s požiadavkami normy Medzinárodnej elektrotechnickej komisie (IEC) 62301:2011, Domáce elektrospotrebiče – Meranie spotreby elektrickej energie v pohotovostnom režime (Household electrical appliances – Measurement of standby power), oddiel 4 Všeobecné podmienky merania (General Conditions for Measurements). V prípade rozporu medzi požiadavkami má prednosť skúšobná metóda ENERGY STAR.

                        B)

                        Striedavé napájanie: výrobky, ktoré môžu byť napájané zo zdroja striedavého napätia, sa pripoja k zdroju napätia vhodného pre zamýšľaný trh, ako je uvedené v Tabuľka 10. Ak sa s výrobkom dodáva vonkajší zdroj napájania, použije sa na pripojenie výrobku k špecifikovanému zdroju napätia.

                           Tabuľka 10

                           Požiadavky na napájanie výrobkov

                                    Trh

                                    Napätie

                                    Tolerancia napätia

                                    Maximálne celkové harmonické skreslenie

                                    Frekvencia

                                    Tolerancia frekvencie

                                    Severná Amerika, Taiwan

                                    115 V striedavé

                                    +/– 1,0 %

                                    5,0 %

                                    60 Hz.

                                    +/– 1,0 %

                                    Európa, Austrália, Nový Zéland

                                    230 V striedavé

                                    +/– 1,0 %

                                    5,0 %

                                    50 Hz.

                                    +/– 1,0 %

                                    Japonsko

                                    100 V striedavé

                                    +/– 1,0 %

                                    5,0 %

                                    50 Hz alebo 60 Hz

                                    +/– 1,0 %

                        C)

                        Jednosmerné napájanie:

                                    1.

                                    Výrobky sa môžu skúšať so zdrojom jednosmerného napätia (napr. prostredníctvom sieťového alebo dátového pripojenia), len ak je jednosmerný prúd jediným dostupným zdrojom napájania výrobku (t. j. ak sa s výrobkom nedodáva žiadna prípojka k striedavému zdroju ani vonkajší zdroj napájania).

                                    2.

                                    Výrobky s jednosmerným napájaním sa inštalujú a napájajú podľa pokynov výrobcu pomocou portu s úplnými špecifikáciami odporúčanými pre displej (napr. v príslušných prípadoch univerzálna sériová zbernica (USB) 3.1, a to aj v prípade spätnej kompatibility s USB 2.0).

                                    3.

                                    Meranie príkonu sa uskutoční medzi jednosmerným zdrojom (napr. hostiteľské zariadenie) a káblom dodávaným s výrobkom vrátane strát, ktoré spôsobuje dodaný kábel. Ak sa s výrobkom nedodáva žiadny kábel, môže sa namiesto neho použiť akýkoľvek kábel v dĺžke 2 až 6 stôp. Odpor kábla, ktorý sa použije na pripojenie displeja k bodu merania, sa zmeria a uvedie do správy.

                                       Poznámka: Nameraný odpor káblov jednosmerného napätia zahŕňa súčet odporov vodiča jednosmerného napätia a uzemňovacieho vodiča.

                                    4.

                                    Na pripojenie wattmetra sa môže použiť pletený kábel zapojený medzi dodaným káblom a jednosmerným zdrojom. Ak sa použije táto metóda, musia byť splnené nasledovné požiadavky:

                                                a)

                                                Pletený kábel sa použije spolu s dodaným káblom opísaným v bode 4C) 3.

                                                b)

                                                Pletený kábel sa pripojí medzi jednosmerný zdroj a dodaný kábel.

                                                c)

                                                Pletený kábel nie je dlhší ako 1 stopa.

                                                d)

                                                Pri meraní napätia sa medzi bodom merania napätia a dodaným káblom použije vedenie s celkovou dĺžkou, ktorá má odpor menej ako 50 miliohmov. Týka sa to len vedenia, ktorým sa prenáša zaťažovací prúd.

                                                   Poznámka: Napätie a prúd sa nemusia merať na tom istom mieste, pokiaľ sa napätie meria v rámci 50 miliohmov dodaného kábla.

                                                e)

                                                Meranie prúdu sa môže uskutočniť buď na uzemňovacom vodiči, alebo na vodiči jednosmerného napätia.

                                                f)

                                                Obrázok 1 zobrazuje príklad zostavy s pleteným káblom s použitím displeja napájaného pomocou USB 2.0 pripojeného k hostiteľskému zariadeniu.

                                                   Obrázok 1

                                                   Príklad usporiadania s pleteným káblom USB 2.0

                                                Text obrazu

                                                   Spliced USB 2.0 Cable (≼ 1′)
                                                   Shipped Cable
                                                   ≼ 50 milli-ohms
                                                   Data Lines
                                                   Power & Ground Lines
                                                   Display
                                                   Host Machine
                                                   Power Meter

                        D)

                        Teplota okolia: teplota okolia musí byť 23 °C ± 5 °C.

                        E)

                        Relatívna vlhkosť: relatívna vlhkosť sa pohybuje v rozsahu od 10 % do 80 %.

                        F)

                        Nastavenie skúšanej jednotky:

                                    1.

                                    Všetky štyri rohy čelnej plochy skúšanej jednotky (UUT) musia byť rovnako vzdialené od vertikálnej referenčnej roviny (napr. steny).

                                    2.

                                    Dva spodné rohy čelnej plochy skúšanej jednotky musia byť rovnako vzdialené od horizontálnej referenčnej roviny (napr. podlahy).

                        G)

                        Zdroj svetla pre skúšanie v režime zapnutia:

                                    1.

                                    Typ svetelného zdroja:

                                                a)

                                                Halogénový reflektorový svetelný zdroj so štandardným spektrom. Svetelný zdroj nesmie spĺňať vymedzenie pojmu „upravené spektrum“ podľa hlavy 10 Zbierky federálnych zákonov, časť 430.2 – Vymedzenie pojmov (1).

                                                b)

                                                Nominálny jas: 980 ± 5 % lúmenov.

                                    2.

                                    Usporiadanie svetelného zdroja pre skúšané výrobky so štandardne aktivovaným automatickým riadením jasu (ABC):

                                                a)

                                                Medzi svetelným zdrojom a snímačom automatického riadenia jasu skúšanej jednotky nesmie byť žiadna prekážka (napr. prostriedky na rozptyľovanie svetla, tienidlá z matného skla atď.).

                                                b)

                                                Stred svetelného zdroja sa umiestni vo vzdialenosti 5 stôp od stredu snímača ABC.

                                                c)

                                                Stred svetelného zdroja sa nastaví v horizontálnom uhle 0° vzhľadom na stred snímača ABC skúšanej jednotky.

                                                d)

                                                Stred svetelného zdroja sa nastaví v rovnakej výške ako stred snímača ABC skúšanej jednotky vzhľadom na podlahu (t. j. zdroj svetla sa umiestni vo vertikálnom uhle 0° vzhľadom na stred snímača ABC skúšanej jednotky).

                                                e)

                                                Žiadny povrch skúšobnej miestnosti (t. j. podlaha, strop a stena) nesmie byť vo vzdialenosti menšej ako 2 stopy od stredu snímača ABC skúšanej jednotky.

                                                f)

                                                Hodnoty osvetlenia sa získajú zmenami vstupného napätia svetelného zdroja.

                                                g)

                                                Obrázok 2 a Obrázok 3 poskytujú viac informácií o vzájomnej polohe skúšanej jednotky a svetelného zdroja.

                                                   Obrázok 2

                                                   Skúšobná zostava – pohľad zhora

                                                Text obrazu

                                                   UUT
                                                   D2 ≽ 2′
                                                   D4 ≽ 2′
                                                   D3 ≽ 2′
                                                   D1 ≽ 2′
                                                   90°
                                                   5′
                                                   Illuminance meter
                                                   Light Sensor
                                                   Voltage Regulator
                                                   980 ± 5 %
                                                   Lumens Flood Reflector Lamp
                                                   Room Surface (wall)
                                                   Vertical Reference Plane

                                                   Poznámky:

                                                            —

                                                            D1 = D2 vzhľadom na vertikálnu referenčnú rovinu.

                                                            —

                                                            D1 a D2 vyplýva, že rohy čelnej plochy skúšanej jednotky sú vzdialené najmenej 2 stopy od vertikálnej referenčnej roviny.

                                                            —

                                                            D3 a D4 vyplýva, že stred svetelného snímača je vzdialený najmenej 2 stopy od stien miestnosti.

                                                   Obrázok 3

                                                   Skúšobná zostava – pohľad zboku

                                                Text obrazu

                                                   H1
                                                   H2
                                                   H3 ≽ 2′
                                                   H4 ≽ 2′
                                                   D2 ≽ 2′
                                                   D1 ≽ 2′
                                                   5′
                                                   90°
                                                   90°
                                                   Vertical Reference Plane
                                                   980 ± 5 %
                                                   Lumens Flood Reflector Lamp
                                                   Voltage Regulator
                                                   Floor
                                                   Illuminance Meter
                                                   Light Sensor
                                                   UUT
                                                   Ceiling

                                                   Poznámky:

                                                            —

                                                            D1 = D2 vzhľadom na vertikálnu referenčnú rovinu.

                                                            —

                                                            D1 a D2 vyplýva, že rohy čelnej plochy skúšanej jednotky sú vzdialené najmenej 2 stopy od vertikálnej referenčnej roviny.

                                                            —

                                                            Po dosiahnutí cieľového osvetlenia sa merač intenzity osvetlenia pred meraniami príkonu odstráni.

                                                            —

                                                            H1 = H2 vzhľadom na horizontálnu referenčnú rovinu (napr. podlahu).

                                                            —

                                                            H3 a H4 vyplýva, že stred svetelného snímača musí byť vzdialený najmenej 2 stopy od podlahy a 2 stopy od stropu.

                                                            —

                                                            Pri meraniach príkonu je merač intenzity osvetlenia odstránený po dosiahnutí cieľového osvetlenia.

                        H)

                        Wattmeter: wattmetre musia mať tieto vlastnosti:

                                    1.

                                    Činiteľ výkyvu:

                                                a)

                                                dostupný činiteľ výkyvu prúdu najmenej 3 v menovitom rozsahu merania a

                                                b)

                                                dolná hranica rozsahu prúdu najviac 10 mA.

                                    2.

                                    Minimálna frekvenčná odozva: 3,0 kHz.

                                    3.

                                    Minimálne rozlíšenie:

                                                a)

                                                0,01 W pre namerané hodnoty najviac 10 W;

                                                b)

                                                0,1 W pre namerané hodnoty od viac ako 10 W do 100 W a

                                                c)

                                                1,0 W pre namerané hodnoty vyššie ako 100 W.

                        I)

                        Merače jasu a intenzity osvetlenia:

                                    1.

                                    Meranie jasu sa vykoná buď pomocou

                                                a)

                                                kontaktného merača alebo

                                                b)

                                                bezkontaktného merača.

                                    2.

                                    Všetky merače jasu a intenzity osvetlenia musia byť presné na ± 2 % (± 2 číslice) digitálne zobrazenej hodnoty.

                                    3.

                                    Bezkontaktné merače jasu musia mať snímací uhol najviac 3 stupne.
                                    Celková presnosť merača sa zistí tak, že sa použije (±) absolútny súčet 2 % z hodnoty merania a dvojčíslicovej tolerancie najmenej významnej číslice zobrazenej hodnoty. Ak sa napríklad pri nameraní jasu obrazovky 200 nitov na merači intenzity osvetlenia zobrazuje hodnota „200,0“, potom 2 % z 200 nitov je 4,0 nitu. Najmenej významnou číslicou je 0,1 nitu. „Dvojčíslicová“ znamená 0,2 nitu. Zobrazená hodnota by preto bola 200 ± 4,2 nitu (4 nity + 0,2 nitu). Táto presnosť je špecifická pre daný merač intenzity osvetlenia a nepovažuje sa za toleranciu počas vlastných meraní svetla.

                        J)

                        Presnosť merania:

                                    1.

                                    Pri meraniach príkonu s hodnotou najmenej 0,5 W je neistota merania najviac 2 % pri 95 % miere spoľahlivosti.

                                    2.

                                    Pri meraniach príkonu s hodnotou menej ako 0,5 W je neistota merania najviac 0,01 W pri 95 % miere spoľahlivosti.

                                    3.

                                    Všetky hodnoty okolitého svetla (merané v luxoch) sa merajú v mieste snímača ABC na skúšanej jednotke, pričom svetlo dopadá priamo na snímač a na výrobku je zobrazená hlavná ponuka zo skúšobného signálu podľa normy IEC 62087:2011 „Metódy merania spotreby elektrického prúdu audiozariadení, videozariadení a príbuzných zariadení“ (Methods of measurement for the power consumption of audio, video and related equipment). Pri výrobkoch, ktoré nie sú zlučiteľné s formátom skúšobného signálu podľa normy IEC, sa hodnoty okolitého svetla merajú tak, že na výrobku sa zobrazuje skúšobný signál FK podľa normy na meranie energetickej spotreby displejov s plochým panelom, verzie 2.0 (FPDM2), Združenia pre normy v oblasti videoelektroniky (VESA).

                                    4.

                                    Hodnoty okolitého svetla sa merajú v rámci týchto tolerancií:

                                                a)

                                                pri 12 luxoch je okolité osvetlenie v rámci ± 1,0 luxu a

                                                b)

                                                pri 300 luxoch je okolité osvetlenie v rámci ± 9,0 luxu.

                  5.   Vykonanie skúšky

            5.1.   Usmernenia pre merania príkonu

                        A)

                        Skúšanie pri štandardných nastaveniach z výroby: Merania príkonu sa počas trvania skúšky v režime spánku a režime zapnutia vykonajú s výrobkom v stave ako pri dodaní, pričom všetky možnosti nastavenia používateľom sa nastavia na štandardné hodnoty z výroby, pokiaľ sa v tejto skúšobnej metóde neuvádza inak.

                                    1.

                                    Úpravy úrovne obrazu sa vykonajú podľa pokynov v tejto skúšobnej metóde.

                                    2.

                                    Výrobky, ktoré obsahujú tzv. nútenú ponuku, ktorá si vyžaduje výber nastavenia obrazu pri prvom zapnutí, sa skúšajú v „štandardnom“ alebo „východiskovom“ nastavení obrazu. V prípade, ak neexistuje žiadne štandardné nastavenie alebo jeho ekvivalent, použije sa na skúšanie predvolené nastavenie odporúčané výrobcom, ktoré sa zaznamená v správe o skúške. Výrobky, ktoré neobsahujú nútenú ponuku, sa skúšajú v štandardnom nastavení obrazu výrobcom.

                        B)

                        Moduly POD (Point of Deployment): Voliteľné moduly POD sa neinštalujú.

                        C)

                        Zásuvné moduly: Z displeja sa odstránia voliteľné zásuvné moduly, ak sa displej môže podľa skúšobnej metódy skúšať bez inštalovaného modulu.

                        D)

                        Režim spánku s viacerými funkciami: Ak výrobok ponúka viacero možností správania sa zariadenia v režime spánku (napr. rýchly štart) alebo viacero postupov na uvedenie do režimu spánku, zmeria a zaznamená sa príkon počas všetkých režimov spánku. Všetky skúšky v režime spánku sa vykonajú podľa bodu 6.5.

                  5.2.   Podmienky meraní príkonu

                        A)

                        Merania príkonu:

                                    1.

                                    Merania príkonu sa uskutočňujú v bode medzi zdrojom napájania a skúšanou jednotkou. Medzi wattmetrom a skúšanou jednotkou nesmú byť zapojené žiadne zdroje neprerušovaného napájania. Wattmeter zostáva pripojený až do úplného zaznamenania všetkých údajov o príkone v režime zapnutia, režime spánku a režime vypnutia.

                                    2.

                                    Nameraný príkon sa zaznamenáva vo wattoch ako priamo namerané (nezaokrúhlené) hodnoty v intervale najmenej jedného odčítania za sekundu.

                                    3.

                                    Nameraný príkon sa zaznamenáva po stabilizácii meraní napätia v rámci 1 %.

                        B)

                        Podmienky tmavej komory:

                                    1.

                                    Pokiaľ sa neuvedie inak, osvetlenie namerané na obrazovke skúšanej jednotky so skúšanou jednotkou v režime vypnutia je najviac 1,0 luxu. Ak skúšaná jednotka nemá režim vypnutia, osvetlenie sa meria na obrazovke skúšanej jednotky s odpojeným káblom napájania skúšanej jednotky.

                        C)

                        Konfigurácia a ovládanie skúšanej jednotky:

                                    1.

                                    Periférne zariadenia a pripojenia k sieti:

                                                a)

                                                Externé periférne zariadenia [napr. myš, klávesnica, externý pevný disk (HDD) atď.] sa nepripoja k portom USB ani k iným dátovým portom na skúšanej jednotke.

                                                b)

                                                Premostenie: Ak skúšaná jednotka podporuje premostenie podľa vymedzenia v bode 1 špecifikácie ENERGY STAR pre displeje, verzie 7.0, medzi skúšanou jednotkou a hostiteľským zariadením sa vytvorí mostíkové zapojenie. Zapojenie sa vytvorí v nasledujúcom preferenčnom poradí. Vytvorí sa len jedno zapojenie a toto zapojenie sa zachová počas trvania skúšky.

                                                            i)

                                                            Thunderbolt;

                                                            ii)

                                                            USB;

                                                            iii)

                                                            Firewire (IEEE 1394);

                                                            iv)

                                                            iné.

                                                   Poznámka: Príklady premostenia pre displeje môžu zahŕňať:

                                                            1.

                                                            Prípad, keď displej konvertuje údaje medzi dvoma rôznymi typmi portov (napr. Thunderbolt a Ethernet). Zariadeniu to umožňuje používať Thunderbolt ako pripojenie Ethernet a naopak.

                                                            2.

                                                            Možnosť pripojenia klávesnice alebo myši s rozhraním USB k inému systému (napr. hostiteľskému zariadeniu) prostredníctvom displeja pomocou rozbočovača USB.

                                                c)

                                                Sieťové pripojenie: Ak má skúšaná jednotka funkciu sieťového pripojenia (t. j. po konfigurovaní a pripojení do siete má schopnosť získať IP adresu), funkcia sieťového pripojenia sa aktivuje a skúšaná jednotka sa pripojí k živej fyzickej sieti (napr. WiFi, Ethernet atď.). Fyzická sieť musí podporovať najvyššiu a najnižšiu prenosovú rýchlosť dát v rámci funkcie sieťového pripojenia skúšanej jednotky. Aktívne pripojenie sa vymedzuje ako živé fyzické pripojenie vo fyzickej vrstve sieťového protokolu. V prípade siete Ethernet sa pripojenie k prepínaču alebo smerovaču siete Ethernet uskutoční prostredníctvom štandardného kábla pre sieť Ethernet najmenej v kategórii CAT 5e. V prípade siete WiFi sa zariadenie pripojí a vyskúša v blízkosti bezdrôtového prístupového bodu (AP). Skúšajúci pracovník konfiguruje adresovú vrstvu protokolu s prihliadnutím na tieto skutočnosti:

                                                            i)

                                                            Internetový protokol (IP) v4 a IPv6 pracujú v protokole tzv. neighbour discovery a budú vo všeobecnosti automaticky konfigurovať obmedzené, nesmerovateľné pripojenie.

                                                            ii)

                                                            IP sa môže konfigurovať manuálne alebo pomocou konfiguračného protokolu DHCP s adresou v adresovom priestore s prepisom sieťovej adresy (NAT) v tvare 192.168.1.x, ak sa skúšaná jednotka pri použití postupu autoIP nespráva zvyčajným spôsobom. Sieť sa konfiguruje na podporu adresového priestoru NAT alebo na podporu autoIP.

                                                            iii)

                                                            Pokiaľ sa v tejto skúšobnej metóde nestanovuje inak, skúšaná jednotka si počas trvania skúšky zachová aktívne pripojenie na sieť, pričom na drobné prerušenia sa neprihliada (napr. pri zmene rýchlosti pripojenia). Ak je skúšaná jednotka vybavená viacerými funkciami sieťového pripojenia, vytvorí sa len jedno pripojenie v tomto preferenčnom poradí:

                                                                        a)

                                                                        WiFi (Inštitút inžinierov elektrotechniky a elektroniky – IEEE 802.11 – 2007 (2));

                                                                        b)

                                                                        Ethernet (IEEE 802.3). Ak skúšaná jednotka podporuje normu Energy Efficient Ethernet (IEEE 802.3az-2010 (3)), pripojí sa k zariadeniu, ktoré tiež podporuje IEEE 802.3az;

                                                                        c)

                                                                        Thunderbolt;

                                                                        d)

                                                                        USB;

                                                                        e)

                                                                        Firewire (IEEE 1394);

                                                                        f)

                                                                        iné.

                                                d)

                                                Funkcia dotykovej obrazovky: Ak má skúšaná jednotka dotykovú obrazovku, ktorá si vyžaduje samostatné dátové pripojenie, táto funkcia sa nastaví podľa pokynov výrobcu vrátane pripojení hostiteľského zariadenia a inštalácie softvérových ovládačov.

                                                e)

                                                V prípade skúšanej jednotky s jedným pripojením, ktoré dokáže vykonávať viacero funkcií (napr. premostenie, pripojenie na sieť a/alebo funkcia dotykovej obrazovky), sa môže na plnenie týchto funkcií použiť jedna prípojka, pokiaľ je to najviac preferované pripojenie, ktoré skúšaná jednotka podporuje pri každej funkcii.

                                                f)

                                                V prípade skúšanej jednotky, ktorá nemá žiadne dátové alebo sieťové funkcie, sa skúšaná jednotka skúša v stave, v akom sa dodáva.

                                                g)

                                                Vstavané reproduktory a ďalšie vlastnosti a funkcie výrobku, na ktoré sa osobitne nevzťahuje špecifikácia ENERGY STAR ani iná skúšobná metóda, musia byť nastavené podľa konfigurácie napájania pri dodaní.

                                                h)

                                                Dostupnosť iných funkcií, akými sú snímače prítomnosti osôb, čítačky pamäťových kariet typu flash a čipových kariet, kamerové rozhrania alebo funkcia PictBridge, sa uvedie do záznamu.

                                    2.

                                    Signálové rozhranie:

                                                a)

                                                Ak má skúšaná jednotka viacero signálových rozhraní, skúša sa s prvým dostupným rozhraním z nasledujúceho zoznamu:

                                                            i)

                                                            Thunderbolt;

                                                            ii)

                                                            DisplayPort;

                                                            iii)

                                                            HDMI;

                                                            iv)

                                                            DVI;

                                                            v)

                                                            VGA;

                                                            vi)

                                                            iné digitálne rozhranie;

                                                            vii)

                                                            iné analógové rozhranie.

                                    3.

                                    Snímač prítomnosti osôb: Ak má skúšaná jednotka snímač prítomnosti osôb, skúša sa so snímačom prítomnosti osôb nastaveným ako pri dodaní. Pri skúšanej jednotke so snímačom prítomnosti osôb aktivovaným pri dodaní:

                                                a)

                                                Počas celého zahrievania, stabilizácie, skúšania jasu a režimu zapnutia sa v tesnej blízkosti snímača prítomnosti osôb nachádza osoba, aby sa zabránilo prechodu skúšanej jednotky do stavu s nižším príkonom (napr. do režimu spánku alebo režimu vypnutia). Skúšaná jednotka zostáva v režime zapnutia počas celého času zahrievania, času stabilizácie, skúšania jasu a skúšky v režime zapnutia.

                                                b)

                                                Počas skúšky v režime spánku a v režime vypnutia sa v tesnej blízkosti snímača prítomnosti osôb nenachádza žiadna osoba, aby sa zabránilo prechodu skúšanej jednotky do stavu s vyšším príkonom (napr. do režimu zapnutia). Počas skúšky v režime spánku alebo počas skúšky v režime vypnutia zostáva skúšaná jednotka v režime spánku alebo v režime vypnutia.

                                    4.

                                    Orientácia: Ak sa skúšaná jednotka môže otáčať vo vertikálnom alebo horizontálnom smere, skúša sa v horizontálnej orientácii, pričom najdlhší rozmer je rovnobežný s povrchom stola.

                        D)

                        Rozlíšenie a obnovovací kmitočet:

                                    1.

                                    Displeje s pevnými pixelmi:

                                                a)

                                                Pixelový formát sa nastaví na natívnu úroveň podľa príručky k výrobku.

                                                b)

                                                Pri displejoch, ktoré nemajú katódovú trubicu (CRT), sa obnovovací kmitočet stanoví na 60 Hz, pokiaľ sa v príručke k výrobku neuvádza iný štandardný obnovovací kmitočet. Ak sa uvádza, použije sa štandardný obnovovací kmitočet uvedený v príručke.

                                                c)

                                                Pri displejoch s katódovou trubicou (CRT) sa pixelový formát nastaví na najvyššie rozlíšenie, ktoré je navrhnuté tak, aby fungovalo pri obnovovacom kmitočte 75 Hz, ako sa uvádza v príručke k výrobku. Na skúšanie sa použijú obvyklé priemyselné normy synchronizácie pixelového formátu. Obnovovací kmitočet sa nastaví na 75 Hz.

                        E)

                        Presnosť úrovní vstupného signálu: Pri použití analógových rozhraní sa vstupný videosignál pohybuje v rámci ± 2 % od referenčnej hodnoty bielej a čiernej. Pri použití digitálnych rozhraní osoba vykonávajúca skúšku neupravuje v zdrojovom videosignáli farbu, ani ho nemení na žiadny iný účel okrem kompresie/dekompresie alebo kódovania/dekódovania na účely prenosu, pokiaľ je to potrebné.

                        F)

                        Skutočný účinník: Účastníci programu uvedú počas merania v režime zapnutia skutočný účinník skúšanej jednotky. Hodnoty účinníka sa zaznamenajú v rovnakom intervale, v akom sa zaznamenáva hodnota príkonu (PON). Z uvádzaného účinníka sa vypočíta priemer na celé trvanie skúšania v režime zapnutia.

                        G)

                        Skúšobné materiály:

                                    1.

                                    Na skúšanie sa použije dynamický videosignál s obsahom televízneho vysielania (Dynamic Broadcast-Content Signal) podľa normy IEC 62087:2011, bod 11.6, „Skúšanie v (priemernom) režime zapnutia pomocou dynamického videosignálu s obsahom televízneho vysielania“(On (average) mode testing using dynamic broadcast-content video signal).

                                    2.

                                    Norma VESA FPDM2 sa použije len pri výrobkoch, ktoré nedokážu zobrazovať dynamický videosignál s obsahom televízneho vysielania podľa normy IEC 62087:2011.

                        H)

                        Vstupný videosignál:

                                    1.

                                    Hostiteľské zariadenie vytvorí vstupný videosignál v natívnom rozlíšení displeja tak, aby aktívna plocha videa vyplnila celú obrazovku. Môže si to vyžadovať prehrávací softvér na úpravu pomeru strán videa.

                                    2.

                                    Obrazová frekvencia vstupného videosignálu by sa mala zhodovať s obrazovou frekvenciou, ktorá sa najbežnejšie používa v regióne, v ktorom sa výrobok predáva (napr. pre USA a Japonsko sa používa obrazová frekvencia 60 Hz, pre Európu a Austráliu sa používa obrazová frekvencia 50 Hz).

                                    3.

                                    Audio nastavenie na hostiteľskom zariadení sa vypne, aby sa popri vstupnom videosignáli nevytváral žiadny zvuk.

                  6.   Skúšobné postupy pre všetky výrobky

            6.1.   Inicializácia skúšanej jednotky pred skúškou

                        A)

                        Pred začiatkom skúšky sa skúšaná jednotka inicializujte takto:

                                    1.

                                    Nastavte skúšanú jednotku podľa pokynov v príručke dodanej s výrobkom.

                                    2.

                                    Pripojte prijateľný wattmeter k zdroju napájania a pripojte skúšanú jednotku k výstupu napájania na wattmetri.

                                    3.

                                    S vypnutou skúšanou jednotkou nastavte úroveň okolitého svetla tak, aby merané osvetlenie obrazovky bolo nižšie ako 1,0 luxu (pozri bod 5.2B).

                                    4.

                                    Zapnite skúšanú jednotku a vykonajte úvodnú konfiguráciu systému, ak je to potrebné.

                                    5.

                                    Zabezpečte, aby konfigurácia skúšanej jednotky bola nastavená ako pri dodaní, pokiaľ sa v tejto skúšobnej metóde nešpecifikuje inak.

                                    6.

                                    Zahrievajte skúšanú jednotku 20 minút, alebo až kým sa dokončí úplná inicializácia skúšanej jednotky a zariadenie bude pripravené na použitie, podľa toho, čo trvá dlhšie. Formát skúšobného signálu podľa normy IEC 62087:2011 špecifikovaný v bode 5.2G)1 sa zobrazuje počas celého času zahrievania. Pri displejoch, ktoré nedokážu zobrazovať formát skúšobného signálu podľa normy IEC 62087:2011, sa na obrazovke zobrazí skúšobný signál podľa normy VESA FPDM2 L80 špecifikovaný v bode 5.2G)2.

                                    7.

                                    Do záznamu uveďte vstupné striedavé napätie a frekvenciu alebo vstupné jednosmerné napätie.

                                    8.

                                    Do záznamu o skúške uveďte teplotu okolia a relatívnu vlhkosť v skúšobnej miestnosti.

                  6.2.   Skúšanie jasu

                        A)

                        Skúšanie jasu sa vykoná okamžite po zahriatí a v podmienkach tmavej komory. Osvetlenie obrazovky výrobku namerané so skúšanou jednotku v režime vypnutia musí byť najviac 1,0 luxu.

                        B)

                        Jas sa meria kolmo na stred obrazovky výrobku pomocou merača jasu v súlade s používateľskou príručkou merača.

                        C)

                        Poloha merača jasu vzhľadom na obrazovku výrobku zostáva počas celého trvania skúšky nemenná.

                        D)

                        Pri výrobkoch s automatickým riadením jasu (ABC) sa merania jasu vykonajú s vypnutou funkciou ABC. Ak funkciu ABC nemožno vypnúť, merania jasu sa merajú kolmo na stred obrazovky výrobku, pričom na snímač okolitého svetla skúšanej jednotky priamo dopadá svetlo s intenzitou najmenej 300 luxov.

                        E)

                        Merania jasu sa vykonajú takto:

                                    1.

                                    Overte, či je na skúšanej jednotke nastavená štandardná hodnota jasu pri dodaní alebo „východiskové“ nastavenie obrazu.

                                    2.

                                    Zobrazte skúšobný videosignál pre konkrétnu triedu výrobkov podľa nasledujúcich pokynov:

                                                a)

                                                Všetky výrobky okrem výrobkov uvedených v písm. b): Trojpruhový videosignál špecifikovaný v norme IEC 62087:2011, bode 11.5.5 [tri biele (100 %) pruhy na čiernom (0 %) pozadí].

                                                b)

                                                Výrobky, ktoré nedokážu zobrazovať signály podľa normy IEC 62087:2011: Skúšobný signál VESA FPDM2 L80 pre maximálne rozlíšenie podporované výrobkom.

                                    3.

                                    Zobrazujte skúšobný videosignál najmenej 10 minút, aby ste umožnili stabilizáciu jasu skúšanej jednotky. Tento desaťminútový čas stabilizácie sa môže skrátiť, ak sú merania jasu stabilné v rozsahu 2 % počas najmenej 60 sekúnd.

                                    4.

                                    Zmerajte a zaznamenajte jas v štandardnom nastavení pri dodaní LAs-shipped.

                                    5.

                                    Nastavte úrovne jasu a kontrast skúšanej jednotky na maximálne hodnoty.

                                    6.

                                    Zmerajte a zaznamenajte jas ako LMax_Measured.

                                    7.

                                    Do záznamu uveďte maximálny jas, ktorý uvádza výrobca LMax_Reported.

                        F)

                        Ak sa nestanovuje inak, pri následných skúškach v režime zapnutia sa nastavenie kontrastu ponechá na maximálnej úrovni.

                  6.3.   Skúšanie v režime zapnutia pri výrobkoch bez štandardne aktivovanej funkcie ABC

                        A)

                        Po skúške jasu a pred meraním príkonu v režime zapnutia sa jas skúšanej jednotky nastaví podľa týchto pokynov:

                                    1.

                                    Pri informačných displejoch sa výrobok skúša s jasom nastaveným na hodnote najmenej 65 % maximálneho jasu, ktorý uvádza výrobca (LMax_Reported). Hodnoty jasu sa zmerajú podľa bodu 6.2. Táto hodnota jasu LOn sa zaznamená.

                                    2.

                                    Pri všetkých ostatných výrobkoch nastavte príslušné ovládače jasu tak, aby jas obrazovky bol 200 kandel na meter štvorcový (cd/m2). Ak skúšaná jednotka nemôže tento jas dosiahnuť, nastavte jas výrobku na najbližšiu dosiahnuteľnú hodnotu. Hodnoty jasu sa zmerajú podľa bodu 6.2. Táto hodnota jasu LOn sa zaznamená. Príslušné ovládače jasu sú akékoľvek ovládače jasu, ktorými sa upravuje jas displeja, ale ktoré nezahŕňajú nastavenia kontrastu.

                        B)

                        Pri skúšaných jednotkách, ktoré dokážu zobrazovať signály podľa normy IEC, sa príkon v režime zapnutia (PON) meria podľa normy IEC 62087:2011 bodu 11.6.1 „Merania pomocou dynamického videosignálu s obsahom televízneho vysielania“(Measurements using dynamic broadcast-content video signal). Pri skúšanej jednotke, ktorá nedokáže zobrazovať signály podľa normy IEC, sa príkon v režime zapnutia (PON) meria takto:

                                    1.

                                    Uistite sa, či bola skúšaná jednotka inicializovaná podľa bodu 6.1.

                                    2.

                                    Zobrazte skúšobný obrazec VESA FPDM2, A112-2F, SET01K [8 odtieňov sivej od plnej čiernej (0 voltov) po plnú bielu (0,7 voltu)].

                                    3.

                                    Overte, či úrovne vstupného signálu zodpovedajú norme VESA Video Signal Standard (VSIS), verzii 1.0, revízii 2.0 z decembra 2002.

                                    4.

                                    S ovládačmi jasu a kontrastu nastavenými na maximum overte, či je možné rozlíšiť bielu úroveň a sivú úroveň blízku bielej. V prípade potreby upravte nastavenie kontrastu ovládačom tak, aby bolo možné rozlíšiť bielu úroveň a sivú úroveň blízku bielej.

                                    5.

                                    Zobrazte skúšobný obrazec VESA FPDM2, A112-2H, L80 (plná biela (0,7 voltu) plocha, ktorá zaberá 80 % obrazu).

                                    6.

                                    Uistite sa, či sa celá plocha merania jasu nachádza v rámci bielej časti skúšobného obrazca.

                                    7.

                                    Príslušné ovládače jasu nastavte tak, aby bol jas bielej plochy obrazovky nastavený podľa bodu 6.3A).

                                    8.

                                    Zaznamenajte jas obrazovky (LOn).

                                    9.

                                    Zaznamenajte príkon v režime zapnutia (PON) a celkový pixelový formát (horizontálne × vertikálne). Príkon v režime zapnutia sa meria počas 10 minút podobne ako pri skúške podľa normy IEC 62087:2011 pomocou dynamického obsahu televízneho vysielania.

                  6.4.   Skúšanie v režime zapnutia pri výrobkoch so štandardne aktivovanou funkciou ABC
            Priemerná spotreba energie výrobku v režime zapnutia sa určí pomocou dynamického obsahu televízneho vysielania podľa normy IEC 62087:2011. Ak výrobok nedokáže zobrazovať signál podľa normy IEC, pri všetkých nasledujúcich krokoch sa použije skúšobný obrazec podľa normy VESA FPDM2 L80 opísaný v bode 6.3B)5.

                        A)

                        Stabilizujte skúšanú jednotku 30 minút. Vykoná sa to troma opakovaniami 10-minútového videosignálu s dynamickým obsahom vysielania podľa normy IEC.

                        B)

                        Nastavte svetelný výkon svetelného zdroja, ktorý sa používa na skúšanie, na 12 luxov, pričom meranie sa vykoná na čelnej strane snímača okolitého svetla.

                        C)

                        Zobrazte 10-minútový dynamický videosignál s obsahom televízneho vysielania. Zmerajte a zaznamenajte spotrebu energie P12 počas 10-minútového dynamického videosignálu s obsahom televízneho vysielania.

                        D)

                        Na zmeranie P300 opakujte kroky 6.4B) a 6.4C) pri úrovni okolitého svetla 300 luxov.

                        E)

                        Vypnite funkciu ABC a zmerajte príkon v režime zapnutia (PON) podľa bodu 6.3. Ak sa funkcia ABC nedá vypnúť, merania príkonu sa vykonajú takto:

                                    1.

                                    Ak sa jas dá nastaviť na stálu hodnotu podľa bodu 6.3, príkon v režime zapnutia pre tieto výrobky sa zmeria podľa bodu 6.3, pričom na snímač okolitého svetla skúšanej jednotky priamo dopadá svetlo s intenzitou najmenej 300 luxov.

                                    2.

                                    Ak sa jas nedá nastaviť na stálu hodnotu, príkon v režime zapnutia pre tieto výrobky sa zmeria podľa bodu 6.3, pričom na snímač okolitého svetla skúšanej jednotky priamo dopadá svetlo s intenzitou najmenej 300 luxov a jas obrazovky sa nemení.

                  6.5.   Skúšanie v režime spánku

                        A)

                        Príkon v režime spánku (PSLEEP) sa meria podľa normy IEC 62301:2011 s doplňujúcimi usmerneniami v bode 5.

                        B)

                        Skúška v režime spánku sa vykoná so skúšanou jednotkou pripojenou k hostiteľskému zariadeniu rovnakým spôsobom ako pri skúšaní v režime zapnutia. Pokiaľ je to možné, režim spánku sa aktivuje uvedením hostiteľského zariadenia do režimu spánku. Pre hostiteľské zariadenie, ktorým je počítač, je režim spánku vymedzený v špecifikácii ENERGY STAR pre počítače, verzii 6.1.

                        C)

                        Ak má výrobok viacero režimov spánku, ktoré sa dajú zvoliť manuálne, alebo ak výrobok môže vstúpiť do režimu spánku rôznymi spôsobmi (napr. diaľkovým ovládaním alebo uvedením hostiteľského zariadenia do režimu spánku), merania sa vykonajú a zaznamenajú vo všetkých režimoch spánku.
                        Ak výrobok automaticky prechádza medzi rôznymi režimami spánku, čas merania musí byť dostatočne dlhý na získanie priemeru zo všetkých režimov spánku. Meranie musí stále spĺňať požiadavky (napr. na stabilitu, čas merania atď.) uvedené v bode 5.3 normy IEC 62301:2011.

                  6.6.   Skúšanie v režime vypnutia

                        A)

                        Pri výrobkoch, ktoré majú funkciu režimu vypnutia, na záver skúšky v režime spánku aktivujte režim vypnutia najľahšie dostupným vypínačom.

                        B)

                        Zmerajte príkon v režime vypnutia (POFF) podľa bodu 5.3.1 normy IEC 62301:2011. Zdokumentujte metódu nastavenia a postupnosť udalostí potrebných na dosiahnutie režimu vypnutia.

                        C)

                        Pri meraní príkonu v režime vypnutia sa môže akýkoľvek kontrolný cyklus vstupného synchronizačného signálu ignorovať.

                  6.7.   Ďalšie skúšanie

                        A)

                        Pri výrobkoch, ktoré majú dátové alebo sieťové funkcie alebo mostíkové zapojenie, sa okrem skúšok vykonaných s aktivovanými dátovými alebo sieťovými funkciami a vytvoreným mostíkovým zapojením (pozri časť 5.2C)1) vykoná skúšanie v režime spánku s deaktivovanými dátovými alebo sieťovými funkciami a bez vytvoreného mostíkového zapojenia podľa bodu 5.2C)1b) a c).

                        B)

                        Prítomnosť úplného pripojenia na sieť sa určí skúškou sieťovej činnosti displeja v režime spánku podľa bodu 6.7.5.2 normy Združenia spotrebnej elektroniky CEA-2037-A, Určenie spotreby televízneho prijímača (Determination of Television Set Power Consumption), s týmto usmernením:

                                    1.

                                    Displej sa pred skúškou pripojí k sieti podľa bodu 5.2C)1c).

                                    2.

                                    Displej sa uvedie do režimu spánku namiesto pohotovostného režimu s nízkou spotrebou energie.

            (1)  http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf

            (2)  IEEE 802 – Telekomunikácie a výmena informácií medzi systémami –Miestne a metropolitné siete – Časť 11: Špecifikácie regulácie prístupu k médiu bezdrôtovej siete LAN a fyzickej vrstvy (Telecommunications and information exchange between systems – Local and metropolitan area networks – Part 11: Wireless LAN Medium Access Control (MAC) and Physical Layer (PHY) Specifications).

            (3)  Časť 3: Špecifikácie prístupovej metódy viacnásobného prístupu s detekciou nosného signálu a detekciou kolízie (CSMA/CD) a fyzickej vrstvy – Zmena č. 5: Parametre regulácie prístupu k médiu, fyzické vrstvy a parametre riadenia pre energeticky účinný Ethernet (Part 3: Carrier Sense Multiple Access with Collision Detection (CSMA/CD) Access Method and Physical Layer Specifications – Amendment 5: Media Access Control Parameters, Physical Layers, and Management Parameters for Energy-Efficient Ethernet).


title: Rozhodnutie Rady (SZBP) 2016/1108 zo 7. júla 2016, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)

text:
               8.7.2016

               SK

               Úradný vestník Európskej únie

               L 183/65

         ROZHODNUTIE RADY (SZBP) 2016/1108
   zo 7. júla 2016,
   ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 3. júla 2013 prijala rozhodnutie 2013/354/SZBP (1), na základe ktorého misia EUPOL COPPS pokračovala od 1. júla 2013.

               (2)

               Rada 2. júla 2015 prijala rozhodnutie (SZBP) 2015/1064 (2), ktorým sa zmenilo rozhodnutie 2013/354/SZBP a misia EUPOL COPPS sa predĺžila od 1. júla 2015 do 30. júna 2016.

               (3)

               V nadväznosti na priebežné strategické preskúmanie misie EUPOL COPPS by sa misia mala predĺžiť na ďalšie obdobie 12 mesiacov do 30. júna 2017.

               (4)

               Rozhodnutie 2013/354/SZBP by sa malo zodpovedajúcim spôsobom zmeniť.

               (5)

               Misia EUPOL COPPS sa bude uskutočňovať v situácii, ktorá sa môže zhoršiť a ktorá by mohla brániť dosiahnutiu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2013/354/SZBP sa mení takto:

               1.

               V článku 12 sa v odseku 1 sa dopĺňa tento pododsek:
               „Referenčná suma určená na pokrytie výdavkov spojených s misiou EUPOL COPPS na obdobie od 1. júla 2016 do 30. júna 2017 je 10 320 000 EUR.“

               2.

               V článku 15 sa tretí odsek nahrádza takto:
               „Platí do 30. júna 2017.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2016.

      V Bruseli 7. júla 2016

            Za Radu

            predseda

         M. LAJČÁK

      (1)  Rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (Ú. v. EÚ L 185, 4.7.2013, s. 12).

      (2)  Rozhodnutie Rady (SZBP) 2015/1064 z 2. júla 2015, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 174, 3.7.2015, s. 21).